Kelias (filmas)
Kelias (angl. The Road) – 2009 m. JAV postapokaliptinė drama, kurios režisierius John Hillcoat, scenarijaus autorius Joe Penhall. Filmas pastatytas Cormac McCarthy knygos tokiu pačiu pavadinimu motyvais. Filme pasakojama tėvo ir sūnaus, kuriuos atitinkamai suvaidino Viggo Mortensen ir Kodi Smit-McPhee, kelionė per postapokaliptinę Ameriką. Kritikų filmas daugiausia įvertintas teigiamai, sulaukė keleto nominacijų apdovanojimams, kaip antai BAFTA už geriausią kinematografiją.